11. Kommunale tilsyn på ældreområdet (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for de tilsyn, som Favrskov Kommune har udført på plejecentrene i 
kommunen med henblik på stillingtagen til de indsatser, der foreslås iværksat som opfølgning på tilsynene.
Tilsynene er udført følgende steder:

Plejecenter Anlægget i Ulstrup

Plejecenter Hinneruplund i Hinnerup

Plejecenter Møllegården i Hadsten

Plejecenter Solhøj i Hammel

Plejecenter Thorshøj i Thorsø

Plejecenter Tinghøj i Hammel

Voldumcentret i [adresse]

Korttidsafsnittet beliggende på plejecenter Solhøj

Sall Friplejehjem.
Tilsynsrapporterne er vedlagt.
Social- og Sundhedsudvalget besluttede 5. marts 2019, at de kommunale tilsyn på ældreområdet 
fremadrettet skulle gennemføres af Social og Sundhed. Tilsynene udføres af en tilsynsansvarlig i Enhed 
for Kvalitet og Udvikling på ældreområdet og baseres på en bekendtgørelse om tilsyn på plejehjem.
De kommunale tilsyn omfatter observationer, interviews og samtaler med beboere, pårørende, 
medarbejdere og ledere samt gennemgang af borgernes journaler baseret på stikprøver på hvert 
plejecenter. Som supplement til tilsynsbesøgene er der i 2021 udsendt et spørgeskema til pårørende til 
beboere 
på 
[adresse] 
Kommunes 
plejecentre. 
De 
overordnede 
konklusioner 
fra 
spørgeskemaundersøgelsen indgår i vurderingen af de enkelte tilbud. 
Det gennemgående tema for tilsynene har været, om plejecentrene lever op til [adresse] 
værdighedspolitik, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
Hvert år udvælges to emner fra [adresse] værdighedspolitik, som tilsynene retter særligt fokus 
på. Emnerne varierer fra år til år. Ved dette års tilsyn er de særlige fokusområder ”En værdig død” og 
”Indsatsen for pårørende”.
Sagsnr. EMN-2021-01298
DokID: 2443141
Sagsbehandler gila
Byråd
28-09-2021 19:00
Der gøres opmærksom på, at tilsynene er foretaget i en periode med restriktioner relateret til COVID-19. 
Det kan have haft indflydelse på borgernes og de pårørendes vurdering af indsatsen.
På baggrund af tilsynene kategoriseres resultaterne heraf som:

Særdeles tilfredsstillende

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
terminologi.
I kategorien ”Særdeles tilfredsstillende” placeres Sall Friplejehjem, [adresse], Alf Mortensen og 
Plejecenter Møllegården.
I kategorien ”Meget tilfredsstillende” placeres Plejecenter Hinneruplund, [adresse] og [adresse] 
Anlægget.
I kategorien ”Tilfredsstillende” placeres Plejecenter [adresse].
I kategorien ”Ikke tilfredsstillende” placeres korttidsafsnittet beliggende på [adresse]. 
På alle plejecentre vurderer den tilsynsførende, at stederne lever op til gældende lovgivning, [adresse] 
Kommunes værdighedspolitik og kvalitetsstandard. Den tilsynsførende vurderer også, at medarbejderne 
fremstår fagligt reflekterende med stor omsorg i plejen af borgerne.
Korttidsafsnittet beliggende på Plejecenter Solhøj lever ikke på tilfredsstillende vis op til flere af tilsynets 
målepunkter, fx organisering af plejen, sammenhæng mellem pleje og træning samt e-læring om 
magtanvendelse. Ældreområdets ledelse er umiddelbart efter tilsynet gjort opmærksom på dette, og der er 
udarbejdet en handleplan, som skal forbedre forholdene på korttidsafsnittet på [adresse].
De interviewede borgere og pårørende udtrykker generelt stor tilfredshed med plejen og omsorgen på 
plejecentrene til trods for de begrænsninger, som Covid-19 restriktionerne har givet gennem det seneste 
år.
Borgerne føler sig set og hørt af medarbejdere og ledelse. De oplever, at der bliver taget individuelle 
hensyn, og at de i vid udstrækning selv kan bestemme, hvordan deres hverdag skal være.
Nogle pårørende ønsker en tættere kontakt og et mere struktureret samarbejde med medarbejdere og 
ledelse med henblik på at styrke dialogen og inddragelsen i det daglige. 
Tilsynet har afdækket, at der på flere plejecentre ikke er en fast procedure for, hvordan borgernes ønsker 
til den sidste tid bliver indhentet. Da dette efterspørges blandt borgere og deres pårørende, og da det er ét 
af værdighedspolitikkens fokusområder, vil der fremadrettet blive sat øget fokus på at sikre, at dette sker. 
Siden sidste tilsyn i 2020 har plejecentrene arbejdet på, at alle medarbejdere dokumenterer fyldestgørende 
i journalsystemet Cura Care. Tilsynet vurderer, at den øgede undervisning og sidemandsoplæring har 
resulteret i en væsentlig forbedring af dokumentationspraksis.
Der er på baggrund af tilsynsrapporterne udarbejdet et notat, som kort opsummerer indholdet af 
tilsynsrapporterne og beskrivelsen af den opfølgning, som tilsynet har afstedkommet. Notatet er vedlagt 
som bilag.
VURDERING
Social og Sundhed finder det positivt, at rapporterne fra tilsynene konkluderer, at Favrskov Kommunes 
værdighedspolitik og kvalitetstandarden efterleves. Den tilsynsførende vurderer desuden, at plejecentrene 
har medarbejdere, som fremstår fagligt reflekterende med stor omsorg i plejen af borgerne.
Vurderingen ”ikke tilfredsstillende” på flere af tilsynets målepunkter på korttidsafsnittet på [adresse] 
Solhøj, har bevirket, at der øjeblikkeligt er udarbejdet en handleplan og iværksat tiltag for at forbedre 
forholdene. Tiltagene er særligt rettet mod at sikre:

bedre sammenhæng mellem træning og pleje 

at organisering af plejen i højere grad tilrettelægges, så den understøtter korttidsafsnittets 
kerneopgaver 

medarbejdernes trivsel og arbejdsmiljø 

at der bliver afsat tid til, at medarbejderne kan gennemføre e-læring i magtanvendelse. 
Social og Sundhed vurderer, at den udarbejdede handleplan vil medvirke til at opfylde tilsynets 
målepunkter.
Plejecenter Thorshøj placeres i kategorien ”tilfredsstillende”. Plejecentret skal bl.a. arbejde på et tættere 
samarbejde med de pårørende, som måtte ønske det samt større samvær med beboerne. Der er 
udarbejdet en handleplan for dette.
Tilsynet bemærker, at der på flere plejecentre ikke er en fast procedure for, hvordan borgernes ønsker til 
den sidste tid bliver indhentet og videregivet til det øvrige personale via dokumentationssystemet. Der vil 
derfor fremadrettet blive sat fokus på at implementere en fast procedure for indhentning af borgernes 
ønsker til den sidste tid, bl.a. i form af drøftelse på personalemøder om, hvilke redskaber der kan anvendes 
i forbindelse med ”den svære samtale”. Samtidig vil der foregå erfaringsudveksling mellem de enkelte 
plejecentre, så de plejecentre, der ikke har faste procedurer, kan blive inspireret til, hvordan sådanne kan 
udarbejdes. Endelig vil medarbejderne modtage undervisning i dokumentationsmodulet Cura, så borgernes 
ønsker bliver dokumenteret og overleveret systematisk til øvrige ledere og medarbejdere, der er i kontakt 
med borgeren.
Nogle pårørende har ønsket en tættere kontakt og mere struktureret samarbejde med medarbejdere og 
ledelse. Social og Sundhed vurderer, at indsatsen fremadrettet kan forbedres ved, at der lokalt på de 
enkelte plejecentre er opmærksomhed på at styrke den løbende forventningsafstemning med de pårørende 
og ved i højere grad at strukturere dialogen og samarbejdet med de pårørende. 
Social og Sundhed har sendt tilsynsrapporterne i høring hos Ældrerådet. Ældrerådet finder det positivt, at 
der sættes fokus på pårørendedialog, herunder dialogen om den svære samtale. Ældrerådet foreslår 
endvidere, at der inddrages lokale præster i denne proces. Social og Sundhed oplyser, at der er præster 
tilknyttet alle plejecentre, som beboerne har mulighed for at tale med.
På korttidsafsnittet på [adresse] påpeger Ældrerådet, at det er vigtigt at sikre høj kvalitet i tilbuddet og anbefaler 
et ekstra tilsyn samt evaluering om få måneder. Social og Sundhed oplyser, at der ledelsesmæssigt følges 
op på handleplanen, og at der vil blive evalueret på de iværksatte tiltag. Der gennemføres kommunale tilsyn 
på korttidsafsnittet på [adresse] og alle plejecentrene i foråret 2022.
Ældrerådet ser positivt på forbedringen af rammerne på korttidsafsnittet på [adresse] og anbefaler, at 
boligernes dårlige stand indgår i handleplanen. Social og Sundhed oplyser, at boligernes størrelse og 
indretning ikke kan ændres inden for de eksisterende rammer, men at fællesarealerne renoveres, og at der 
inddrages et kontor til multirum.
Endvidere bemærker Ældrerådet, at der afholdes færre møder i bruger- og pårørenderådene, end der 
anføres i tilsynsrapporterne. Social og Sundhed har fulgt op på antallet af møder i 2019. Plejecentrene lever 
op til målsætningen om antal bruger- og pårørendemøder i 2019 med undtagelse af [adresse] 
og [adresse], som af forskellige årsager ikke fik afholdt alle møder i 2019. På alle plejecentre 
har der i 2020 været afholdt færre møder grundet besøgsrestriktioner på plejecentrene. Der vil også 
fremadrettet være fokus på at sikre afviklingen af møderne samt at opretholde den tætte dialog mellem 
ledelsen på plejecentrene og bruger-pårørenderådene.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporterne har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra de kommunale tilsyn på plejecentrene i [adresse] tages til 
efterretning.
2.
At indsatserne i notatet ”Opfølgning på de kommunale tilsyn 2021” godkendes.
BESLUTNING
Social- og Sundhedsudvalget, 7. september 2021:
Fraværende: Marianne Nielsen
Indstilles godkendt.
 Økonomiudvalget, 21. september 2021:
Fraværende: Ingen
Indstilles godkendt.
Byrådet, 28. september 2021:
Fraværende: Marianne Nielsen og David Lassen.
Økonomiudvalgets indstilling blev godkendt med den tilføjelse, at der på [adresse] på [adresse] 
gennemføres et fornyet tilsyn inden afslutningen af 2021 - bl.a. med henblik på at følge op på de iværksatte 
handlinger. 
Bilag
1.
Opfølgning på de kommunale tilsyn 2021 (2437586)
2.
Tilsynsbeskrivelse kommunale tilsyn (2437726)
3.
Tilsynsrapport Voldumcentret (2451785)
4.
Tilsynsrapport Sall Friplejehjem (2451775)
5.
Tilsynsrapport Plejecenter Tinghøj (2451776)
6.
Tilsynsrapport Plejecenter Hinneruplund (2451778)
7.
Tilsynsrapport Plejecenter Solhøj (2451780)
8.
Tilsynsrapport Plejecenter Møllegården (2451781)
9.
Tilsynsrapport Plejecenter [adresse] (2451782)
10.
Tilsynsrapport Plejecenter Anlægget (2451783)
11.
Tilsynsrapport Korttidsafsnittet Hammel (2451779)
12.
Høringssvar fra Ældrerådet af 12. august 2021 (2478195)
